# Хэсэг IV: Иргэний нийгмийн оролцоо

*Энэ асуумжаар ОТАХ-д Иргэний нийгмийг төлөөлж буй гишүүдээс Иргэний нийгмийн оролцоо ................ хугацаанд ямар байсан талаар мэдээлэл цуглуулна. Иргэний нийгмийг төлөөлсөн гишүүд энэ асуумжийг бөглөн шууд Баталгаажуулалтын багт (**xxx@eiti.org**) эсхүл Ажлын албаараа дамжуулан хариугаа хүргүүлнэ. Асуумжийг бөглөн хариу ирүүлэх эцсийн хугацаа...... байх болно.(Баталгаажуулалт эхлэх огноог оруулж болох юм). Иргэний нийгмийг төлөөлсөн гишүүд нэгдсэн нэг л хариу хариу өгөх нь зүйтэй байна. Хэсэг доторх санал зөрөлдөөнийг холбогдох маягтад оруулж өгнө. Маягтны доод хэсэгт гарын үсгээ зурж илгээнэ. Оролцогч тал Баталгаажуулалтын багтай шууд харьцаж мэдээлэл өгч болно.*

## ОТАХ-д томилсон байдал

**1. Иргэний нийгмийн төлөөллийг ОТАХ-д томилж байгаа үйл явцыг танилцуулна уу. Үүнд аль болох өргөн хүрээнд оролцоог хангасан эсхийг танилцуулна.**

Хамгийн сүүлчийн томилгооны холбогдох нотолгоо баримт бичгийг хавсаргана уу. Үүнд ОТАХ-д оролцох урилга, сонирхогч байгууллага, хувь хүний жагсаалт, оролцогч талын Ажлын даалгавар, сонгосон тухай тэмдэглэл г.м. баримт бичгүүд орно. Байхгүй бол, нотолгоогоо энэхүү асуумжид хавсаргана уу.

|  |  |
| --- | --- |
| ОТАХ дахь иргэний нийгмийн төлөөллийг сонгосон журам | Тайлант үед хийгдсэн практик ажлын тойм |
| 2006 онд ЗГ, хувийн хэвшил (УУҮА) болон иргэний нийгмийн төлөөлөл Санамж бичигт гарын үсэг зурсан.[[1]](#footnote-1) Санамж бичигт ОҮИТБС-ын Үндэсний зөвлөл болон Ажлын хэсэгт дээрх талын тэнцүү төлөөлөл байх, талууд төлөөллөө өөрсдөө дотооддоо хуралдаж сонгож зарчмыг тусгаж албажуулсан. Энэхүү санамж бичиг нь ОҮИТБС-ын олон талт бүлэгт талууд тэнцүү тооны төлөөлөл, тэгш оролцоотой байх суурь баримт бичиг болдог. 2006 оноос хойш ОҮИТБС-ын Ажлын хэсгийн 5 удаа өөрчлөлт оруулсан. Эдгээр тохиолдолд ИНБ-ын төлөөллийг тэнцүү тоотойгоор оролцуулж батлаж байна.[[2]](#footnote-2) Одоо ОҮИТБС-ын Үндэсний зөвлөл, Ажлын хэсгийн бүрэлдэхүүнийг тодорхойлсон Засгийн газрын 2012 оны 222 дугаар тогтоол хүчин төгөлдөр үйлчилж байна.[[3]](#footnote-3) Энэ тогтоолд дурдсанаас Үндэсний зөвлөлд төрийн байгууллагын 10, хувийн хэвшлийн 10, иргэний нийгмийн 10 төлөөлөл байдаг. Харин Ажлын хэс эгт төрийн 11, хувийн хэвшлийн 11, иргэний нийгмийн 10 төлөөлөл тус тус байдаг. Үндэсий зөвлөл, Ажлын хэсэгт Төлсөн авснаа нийтлэ (ТАН эвсэл), Монголын байгаль орчны иргэний зөвлөл (МБОИЗ) гэсэн 2 эвсэл оролцдог. Үүнээс Үндэсний зөвлөлд ТАН эвслийн 8, МБОИЗ-ийн 2 гишүүн байдаг бол Ажлын хэсэгт ТАН эвслийн 9, МБОИЗ-ийн 2 төлөөлөл байдаг. Харин иргэд, бусад сонирхогч талуудын төлөөллийг хэрхэн оролцуулах талаар ямар нэг дүрэм журам, зохицуулалт байхгүй. Нөгөө талаас бусад сонирхогч талууд, иргэд, иргэний нийгмийн байгууллагуудаас ОҮИТБС-ын Үндэсний зөвлөл, ажлын хэсэгт орох сонирхлоо албан ёсоор илэрхийлсэн тохиолдол гарч байгаагүй. ТАН-ын дүрмийн 8.3.5-д зааснаар эвслийн Зохицуулах зөвлөлийн гишүүнээр сонгогдсон байгууллага нь ОҮИТБС-ын Үндэсний зөвлөл, Ажлын хэсгийн гишүүн болж эвслийг төлөөлөн ажилладаг.[[4]](#footnote-4) Зохицуулах зөвлөл нь Бүх гишүүдийн хурлаас сонгогдс он нийт 7 гишүүнээс бүрдэнэ. Дүрмийн 8.3.3-т заасны дагуу 2 жил тутамд зохицуулах зөвлөлийн гишүүдийн 1/3-ыг өөрчлөн сонгодог. Гэхдээ дээр дурдсанаар ОҮИТБС-ын Үндэсний зөвлөлд ТАН эвслийн 8, Ажлын хэсэгт 9 гишүүн тус тус байдаг тул нэмж орох гишүүдийг Бүх гишүүдийн хурлаар нэмж сонгодог. Ийнхүү Үндэсний зөвлөл, Ажлын хэсэг дэх ТАН эвслийн төлөөлөлд орсон өөрчлөлтыг Ажлын албанд мэдэгдэж, батлагаажуулдаг.  | 2006 оны санамж бичгийн дагуу 3 талын төлөөлөл тэнцүү тоотой, тэгш оролцоотой Үндэсний зөвлөл, Ажлын хэсэг байгуулан ажиллаж байна. 2018 онд Засгийн газар 289 дүгээр тогтоол гаргаж, өмнөх буюу Засгийн газрын 2012 оны 222 дугаар тогтоолд өөрчлөлт оруулсан.[[5]](#footnote-5)Уг өөрчлөлтөөр ОҮИТБС-ын Үндэсний зөвлөлийн даргаар Монгол Улсын Ерөнхий сайд ажилладаг байсныг болиулж, УУХҮ сайд ахлах болсон. Мөн ОҮИТБС-ын Ажлын хэсгийг Ерөнхий сайдын ахлах зөвлөх тэргүүлдэг байсныг өөрчилж, УУХҮЯ-ны Төрийн нарийн бичгийн дарга тэргүүлэхээр болжээ. Энэ нь яам, агентлаг төдийгүй хувийн хэвшлийн ОҮИТБС-ын үйл ажиллагаан дахь жигд, хариуцлагатай, ажил хэрэгч оролцоог хангаж төлөвшилд ухралт болсон гэж иргэний нийгмийн зүгээс үзэж байна.ТАН эвсэл нь үйл ажиллагааныхаа стратегийг 5 жилийн хугацаагаар баталдаг бөгөөд 2022 онд одоогийн стратеги дуусаж байгаа. Иймд энэ онд үйл ажиллагааны стратегийг шинэчлэн батлах, эвслийн гишүүнчлэлийг залуучуудын байгууллагаар өргөтгөх шинэчлэл хийхээр төлөвлөж байна. Энэ үеэр ОҮИТБС-ын ОТОАХ-ийн бүрэлдэхүүнд хувь хүн, сонирхогч бусад ТББ нээлттэй оролцох, улмаар ТАН эвсэлтэй хамтран ИН-ийг төлөөлөх боломжийг нээж өгөхөд анхаарах болно. Сүүлийн 15 жилд ОҮИТБС-ын Үндэсний зөвлөл, ажлын хэсэгт МБОИЗ-ийн төлөөлөл орж ч тухайн холбоо ОҮИТБС дахь төлөөллөө ямар дүрэм журмаар хэрхэн сонгодог тухай ТАН эвсэл мэдээлэлгүй байдаг. Тэрчлэн ОҮИТБС-ын үйл ажиллагаан дахь МБОИЗ-ийн оролцоо нь ТАН эвсэлтэй харьцуулахад сул гэж үздэг. Сүүлийн жилүүдэд оролцоо нь улам суларч, 2020-2021 оны үйл ажиллагаа, Үндэсний зөвлөл, ажлын хэсгийн хуралдаанд оролцоогүй байна. Өмнө дурдсанчлан ТАН эвсэл нь 2 жил тутам Зохицуулах зөвлөлийн гишүдийн 1/3-ийг өөрчлөн сонгож, ОҮИТБС-ын АХ, ҮЗ-д орох төлөөллөө мөн өөрчилдөг.  |

**2.** ОТАХ дахь хэн нэг нь өөрчлөгдсөн бол орны төлөөллийг хэрхэн томилсон талаар танилцуулах.

|  |  |
| --- | --- |
| ОТАХ дахь иргэний нийгмийн төлөөллийг сонгосон журам | Тайлант үед хийгдсэн практик ажлын тойм |
| ТА эвслийн дүрмийн 8.3.5-д зааснаар эвслийн Зохицуулах зөвлөлийн гишүүн ОҮИТБС-ын Үндэсний зөвлөл, ажлын хэсэгт эвслийг төлөөлдөг.[[6]](#footnote-6) Зохицуулах зөвлөлийн бүрэлдэхүүнд 2 жил тутам өөрчлөлт оруулж, шинээр сонгогдсон гишүүдийг ОТОАХ-т оруулах шийдвэрээ Ажлын албанд хүргэж баталгаажуулдаг. 2019-2021 онд энэ дүрмийг баримтлан хэрэгжүүлж байна.[[7]](#footnote-7) | 2018 онд ТАН эвслийн зохицуулах зөвлөлийн бүрэлдэхүүнд өөрчлөлт орсонтой холбоотой шинэчлэгдсэн даруй ОҮИТБС-ын Ажлын албанд албан тоот хүргүүлэн мэдэгдсэн ч ОТОАХ-т өөрчлөлт оруулах шийдвэр гараагүй байна. ТАН эвслийн дүрэмд тухайлан заагаагүй ч Хяналтын зөвлөлийн гишүүдийг Үндэсний зөвлөл, Ажлын хэсгийн гишүүнээр ирцэд бүртгэн хуралдаан, бусад арга хэмээнд оролцуулж ирсэ |

## Өргөн хүрээний төлөөллүүдтэй уялдаатай байсан эсэх

**3. ОҮИТБС-ын талаар уялдаатай байх талаар иргэний нийгмийн оролцогч талуудын бүтэц, бодлого, практик ямар байсныг танилцуулах.**

Оролцогч талуудын ажлын даалгавар, уулзалтын тэмдэглэл, явуулсан цахим шуудангийн тоо, хаяг зэрэг нотолгоогоор хангах. Хэрэв нотолгоо нь цахим бол холбоосыг өгөх. Үгүй, бол нотолгоогоо энэхүү асуумжид хавсаргана уу.

|  |  |  |
| --- | --- | --- |
| Мэргэжлийн холбоо зэрэг өргөн хүрээнд уялдаа холбоотой байх бүтэц | Оролцогч тал дотроо өргөн хүрээнд уялдаатай байхыг тохирсон бодлого, журам | Тайлант хугацаанд хэрэгжсэн практик |
| ТАН эвслийн гишүүд нь ОҮИТБС-ын мэдээллийг ОҮИТБС-ын Ажлын албаны цахим болон сошиал хуудсаар авдаг. Тэрчлэн Ажлын албанаас Үндэсний зөвлөл, Ажлын хэсгийн гишүүдэд имэйлээр ирүүлсэн мэдээллийг Зохицуулах зөвлөлийн гишүүд имэйлээр эвслийн бусад гишүүдэд түгээдэг. ТАН эвсэл нь Facebook нээлттэй ба хаалттай групптэй. Хаалттай групээр дамжуулан ОҮИТБС, эвслийн үйл ажиллагааны мэдээлэл, зарыг гишүүдэд мэдээлдэг.[[8]](#footnote-8) Харин олон нийтэд хүргэх мэдээллийг нээлттэй группээр дамжуулдаг.[[9]](#footnote-9)Цаашдаа [www.miningwatch](http://www.miningwatch) цахим хуудсыг олон нийтэд мэдээлэл хүргэх, тэднээс хариу санал, мэдээлэл хүлээн авах, эвслийн мэдээллийн бааз, архив болгон ашиглах төлөвлөгөөтэй. Харин Үндэсний зөвлөл, Ажлын хэсгийн хурал бүрийн өмнө гишүүдтэй зөвлөлдөх ажил тэр бүр хийж чаддаггүй. Ялангуяа сүүлийн үед хурлаар хэлэлцэх асуудлын мэдээлэл цаг тулгаж ирэх болсноос гишүүдтэй зөвлөлдөх, саналаа нэгтгэх боломж гарахгүй байна. ТАН эвсэл нь Бүх гишүүдийн ээлжит хурлыг жилд 2-оос доошгүй удаа зохион байгуулж, тухайн жилийн ажлын тайлан, төлөвлөгөөг баталдаг. Шаардлагатай тохиолдолд Зохицуулах зөвлөлийн саналаар ээлжит бус хурлыг зохион байгуулдаг. 2021 он хүртэл иргэний нийгмийн бусад байгууллага, олон нийтэд ОҮИТБС-ын мэдээлэл хүргэх, олон нийтийн дэмжлэг авах шаардлага үүссэн тохиолдолд л хэвлэлийн бага хурал болон бусад мэдээллийн арга хэмжээ зохион байгуулж ирлээ. Харин 2021 оноос сар бүр “Ил тод, хариуцлагатай уурхай - мэдээллийн цаг” арга хэмжээг зохион байгуулж, олон нийтэд тогтмол мэдээлэл хүргэж эхлэлээ. 2021 онд нийт 5 удаагийн арга хэмжээг цахимаар зохион байгуулж, Live ТВ-ийн Facebook хуудсаар дамжуулсан нь 17,8000 хүнд хүрсэн байна.  | **ОҮИТБС-ын АХ, ҮЗ-д байгаа гишүүдийн үүрэг хариуцлага:** ОҮИТБС-ын болон Үндэсний зөвлөл, Ажлын хэсгийн хурлаар шийдвэрлэх асуудлын мэдээллийг гишүүдэд хүргэх, шийдвэр гарахаас өмнө зөвлөлдөх талаар тодорхой зохицуулалт ТАН эвслийн дүрэмд байхгүй байна.  | 2021 он хүртэл иргэний нийгмийн бусад байгууллага, олон нийтэд ОҮИТБС-ын мэдээлэл хүргэх, олон нийтийн дэмжлэг авах шаардлага үүссэн тохиолдолд л хэвлэлийн бага хурал болон бусад мэдээллийн арга хэмжээ зохион байгуулж ирлээ. Харин 2021 оноос “Ил тод, хариуцлагатай уурхай - мэдээллийн цаг” арга хэмжээг зохион байгуулж олон нийтэд мэдээлэл хүргэж байна. 2021 онд 5 удаагийн арга хэмжээг дараах сэдвээр зохион байгуулж, Live ТВ-ийн Facebook хуудсаар нийтэд дамжуулаад байна. Үүнд: 2021 оны 3 сар:[[10]](#footnote-10)* ОҮИТБС-ын хэрэгжилт, 2019 оны тайлан
* Оюу толгойн орд ашиглалт ба МУ-ын ашиг сонирхол (Хавсралт 1)

2021 оны 4 сар:[[11]](#footnote-11)* Монгол Улс уран ашиглахад бэлэн үү? (Хавсралт 2, Хавсралт 3)

2021 оны 5 сар:[[12]](#footnote-12)* Газрын тосны үйл ажиллагаа орон нутагт (Хавсралт 4)

2021 оны 9 сар: [[13]](#footnote-13)* Үндэсний баялгийн сангийн тухай хуулийн төслийн ил тод байдал

2021 оны 10 сар:[[14]](#footnote-14)* Ковид-19 цар тахлын үед эдийн за сгийн сэргэлтийг эрчимжүүлэх тухай хуулийн төслийн талаарх байр суурь
 |

**4. Дараах баримт бичгүүдэд өргөн төлөөллөөс ОТАХ-ын гишүүд хувь нэмрийг авсан эсэх. Тийм бол, та юу хүлээн авсан бэ?**

 a) ҮИТБС-ын хамгийн сүүлчийн ажлын төлөвлөгөө, ОҮИТБС-г хэрэгжүүлэх тэргүүлэх чиглэлийг хамруулсан.

 b) Хамгийн сүүлийн үр дүн, үр нөлөөний жилийн тойм, нягталгаа

|  |
| --- |
| **А.** Хамгийн сүүлийн ажлын төлөвлөгөө буюу 2022 оны үйл ажиллагааны төлөвлөгөөг 2021 оны 11 сарын 23-ны өдөр ОҮИТБС-ын Ажлын хэсгийн 57 дугаар хурлаар хэлэлцсэн. Ажлын албанаас хурлаар хэлэлцэх асуудлын мэдээлэл буюу ОҮИТБС-ын 2022 оны үйл ажиллагааны төлөвлөгөөг гишүүдэд хангалттай хугацааны өмнө ирүүлээгүйгээс ТАН эвслийн бусад гишүүд болон бусад талуудад танилцуулж санал шүүмж авах боломж байгаагүй. Тэр ч байтугай Ажлын хэсгийн гишүүд хүртэл өөрсдөө сайтар танилцаж, саналаа бэлтгэх боломж байгаагүй. Тодруулбал, Ажлын хэсгийн хурал 2021 оны 11 дүгээр сарын 23-ны өдөр болсон атал хурлаар хэлэлцэх асуудлын мэдээллийг 2021 оны 11 сарын 22-ны өдөр гишүүдэд ирүүлсэн. Тэрчлэн хурлаар маш олон буюу доорх асуудлуудыг хэлэлцсэн атал холбогдох баримт бичгийн төслийг ганцхан хоногийн өмнө ирүүлсэн. * “Монголын ОҮИТБС-ын 2020 оны уян хатан тайлан”-ийн нэгтгэлийн төсөл, боловсруулалтын үйл явц
* ОҮИТБС-ын 2021 оны үйл ажиллагааны төлөвлөгөөны биелэлт
* 2022 оны үйл ажиллагааны төлөвлөгөөний төсөл
* ОҮИТБС-ын дэд зөвлөлийн чадавхийн суурь хэрэгцээний судалгааны дүн, Дэд зөвлөлийг чадавхжуулах стратегийн төслийг хэлэлцэх (Хавсралт 5. )

Иймд Ажлын хэсгийн гишүүд өөрсдийн төлөөлөлтэй зөвлөлдөж, санал шүүмж авах боломжгүй байв. Ажлын хэсгийн зарим гишүүд ТАН эвслийнхээ зарим нэг гишүүдтэй утсаар зөвлөлдөж, санал солилцсон боловч үүнийг баталгаажуулах ямар баримт байхгүй байна. Эхний асуудал буюу Монголын ОҮИТБС-ын 2020 оны тайлангийн төслийг хэлэлцэх үед холбогдох баримт бичгийн төслийг урьдчилан ирүүлээгүйг Ажлын хэсгийн гишүүд шүүмжилж, хуралдааныг хойшлуулах санал гаргасан. Хурлыг хойшлуулах асуудлаар санал хураахад зөвхөн Монголын ОҮИТБС-ын 2020 оны тайлангийн төслийг хэлэлцэх асуудлыг хойшлуулж, бусад асуудлыг тухайн өдөртөө хэлэлцэх нь зүйтэй гэж шийдвэрлэсэн. Өөрөөр Хурлыг бүхэлд нь хойшлуулах саналыг ажлын хэсгийн зарим гишүүд дэмжээгүй болно. Иймд 2021 оны 11 сарын 25-ны өдөр ОҮИТБС-ын Ажлын хэсгийн хуралдааныг дахин зарлаж, Монголын ОҮИТБС-ын 2020 оны тайлангийн төслийг хэлэлцсэн. Бусад асуудал буюу 202 оны үйл ажиллагааны төлөвлөгөөний биелэлтийн тайлан, 2022 оны үйл ажиллагааны төлөвлөгөөний төслийг 11 сарын 23-ны өдрийн хурлаар хэлэлцэн баталсан болно. Тийм учраас ОҮИТБС-ын Ажлын хэсгийн 57 дугаар хуралдаанаас 2 тусдаа тэмдэглэл гарсан болно. (Хавсралт 6, Хавсралт 7)Б. Өмнөхтэй ижил. |

## Өгөгдөл мэдээллийн ашиглалт

**5. Иргэний нийгмийн төлөөлөл ОҮИТБС-ын өгөгдөл мэдээллийг ашиглаж байсан эсэх, олон нийтийн хамарсан арга хэмжээнд танилцуулж, ОҮИТБС-ыг сурталчлах болон нийтийг хамарсан арга хэмжээнд ашигласан эсэх?**

Тийм бол, холбогдох нотолгоо, тайлан, илтгэл, өгүүллэг, блог байвал түүний холбоосыг энд бичнэ.

|  |
| --- |
| **ТАН эвсэл, түүний гишүүдээс 2019 онд хэрэгжүүлсэн үйл ажиллагаа**“Олборлох үйлдвэрлэлийн ил тод байдлыг хангах зарим арга хэмжээний тухай” Засгийн газрын 2012 оны 222 дугаар тогтоолд өөрчлөлт орж, ОҮИТБС-ын Үндэсний зөвлөлийг Ерөнхий сайд ахалдаг байсныг болиулж, УУХҮ сайд ахлах болов. Ийнхүү ОҮИТБС-ыг хэрэгжилтийг удирдах байгууллагын түвшнийг бууруулсантай холбогдуулж, ТАН эвсэл байр сууриа илэрхийлж, ОҮИТБС-ын Үндэсний зөвлөлд болон Засгийн газрын Хэрэг эрхлэх газрын даргад илгээв. (Хавсралт 8.)Эвслийн зохицуулагч Б.Баярмаа “Сайн засаглал” сэтгүүлд “Компаниуд орон нутгийн гэрээнд иргэдээ оролцуулдаггүй” сэдэвт ярилцлага өгөв.[[15]](#footnote-15)Ус бохирдуулсны төлбөрийн тухай хуульд нэмэлт өөрчлөлт оруулж, уул уурхайн компаниудын бохир усны төлбөрийг бууруулсан асуудлаар ТАН эвсэл нь нийтийн эрх ашгийн өмгөөлөл хийж, анхан шатны шүүхэд ялалт байгуулав. Хөвсгөл далайн эзэд хөдөлгөөн ТББ нь ТАН эвслийг төлөөлөн шүүхэд нэхэмжлэл гаргасан болно. Энэхүү өмгөөлөлтэй холбоотой цогц нөлөөллийн цогц үйл ажиллагаа зохион байгуулав.[[16]](#footnote-16)ТАН эвслийн гишүүд хамтран Төв аймгийн Алтанбулаг сумын захиргаа, иргэдийг чадавхжуулах үйл ажиллагаа зохион байгуулж, ОҮИТБС-ын дэд зөвлөл байгуулахад дэмжлэг үзүүлэв. Хайрга дайрганы олборлолт, хөнгөн цөгөөн боловсруулах үйлдвэр, төмөр хайлуулах үйлдвэрийн байгаль орчны зөрчлийг баримтжуулж, хуулийн байгууллагад мэдээлэв. (Хавсралт 9-1, 9-2, 9-3, 9-4, 9-5)Захиргааны ерөнхий хуулийн нэмэлт өөрчлөлтийн асуудлаар бусад төрийн бус байгууллага, эвсэл холбоодтой хамтран УИХ-ын дарга, Ерөнхий сайд нарт мэдэгдэл хүргүүлж, хэвлэл мэдээлэлд ярилцлага өгөв.[[17]](#footnote-17) (Хавсралт 10)Эвслийн гишүүн Нээлттэй нийгэм форум (ННФ) ТББ нь УУХҮЯ, ОҮИТБС-ын Ажлын алба хамтран [www.iltodgeree.mn](http://www.iltodgeree.mn) мэдээллийн санг нээж, эрдэс баялгийн салбарын 430 гаруй гэрээг ил тод болгов.[[18]](#footnote-18) 2020-2021 онд гэрээний мэдээллийн санг улам өргөжүүлж, орон нутгийн гэрээнүүдийг нэмж байршуулснаар 2021 оны 12 дугаар сарын байдлаар нийт 900 гаруй гэрээ нийтлэгдээд байна. Хүртээмжтэй хөгжил хүрээлэн ТББ-аас “Байгаль орчны үүргээ хэрэгжүүлээгүй ту сгай зөвшөөрөл эзэмшигчийн эрхийг цуцлах” хуулийн хэрэгжилтийн мониторинг хийж, хэлэлцүүлэг зохион байгуулав.Их бага Баяншарга ТББ ураны асуудлаар хэвлэлийн бага хурал хийв.[[19]](#footnote-19) Засгийн газраас ашигт малтмалын тусгай зөвшөөрөлд хяналт шалгалт хийх Ажлын хэсэг байгуулсантай холбоотойгоор Ерөнхий сайд, холбогдох албан тушаалтнуудад шаардлага хүргүүлж, ТАН эвслийн гишүүдийн ажиллаж буй орон нутагт гарч буй зөрчлийн мэдээлэл хүргүүлэв. (Хавсралт 11)2019 оны 9 сард Нээлттэй засаглалын түншлэлийн нээлттай хаалганы өдөрт оролцож, ОҮИТБС-ын мэдээллийг иргэдэд хүргэв. Эвслийн гишүүн Хил хязгааргүй алхам ТББ нь ОҮИТБС-ын ажлын албаын санхүүгийн дэмжлэгээр “Орон нутгийн гэрээ байгуулах үйл явц, зөвлөмж” гарын авлага боловсруулж, 500 хувь хэвлүүлэн түгээж, хүсэлт гаргасан орон нутагт сургалт зохион байгуулж байна. Эвслийн гишүүн ННФ нь ББЗХ-тэй хамтран “Орон нутгийн гэрээний агуулга, үйл явц” цахим гарын авлага боловсруулж,[[20]](#footnote-20) Завхан аймагт сургалт зохион байгуулав.[[21]](#footnote-21)ННФ нь тэрчлэн эцсийн өмчлөгчийн бүртгэлийн хэрэгжилтэд анализ хийж[[22]](#footnote-22), АТГ-тай хамтран хэлэлцүүлэг зохион байгуулав. [[23]](#footnote-23) Тэрчлэн Эрдэс баялгийн салбарын ил тод байдлын тухай хуулийн төслийн хэрэгцээ, шаардлагын тандан судалгааг хийв.[[24]](#footnote-24) ННФ-аас ОҮИТБС-ын мэдээллийн сангийн өгөгдөлд тулгуурлан алтны салбарын ил тод байдал, үр өгөөжийн дүн шинжилгээний мэдээллийг олон нийтэд хүргэв.[[25]](#footnote-25) Эвслийн гишүүн Ил тод байдал сан ТББ нь ОҮИТБС-ын жилийн тайланд орсон өгөгдөл, мэдээллийг ашиглаж, [iltodsan.wordpress.com/san/mining/](http://iltodsan.wordpress.com/san/mining/) олборлох салбарын компаниудын ашиг хүртэгч эздийн цахим мэдээллийн санг бүрдүүлэн ажиллаж  байна. Эвслийн гишүүн Захиргааны шинэ санаачилгы ТББ нь Сэлэнгэ аймгийн Ерөө суманд сургалт, мониторинг хийж ажиллахдаа тус суманд алт олборлодог компаниудын мэдээллийг ОҮИТБС-ын тайлангаас авч танилцуулдаг. Эвслийн гишүүн "Ховдын толь" ТББ нь Ховд аймгийн ОҮИТБС-ын дэд зөвлөлийн ажлын төлөвлөгөөг боловсруулах, хэрэгжүүлэхэд оролцохдоо ОҮИТБС-н тайлангаас Ховд аймгийн нутагт дэвсгэрт тусгай зөвшөөрөл эзэмшдэг уул уурхайн компаниудын үйл ажиллагаатай холбоотой өгөгдөл, мэдээлэлд дүн шинжилгээ хийсний үндсэн дээр тодорхой санал дэвшүүлэн ажиллаж байна.Эвслийн гишүүн Хил хязгааргүй алхам ТББ нь ОҮИТБС-түүний шаардлага, МУ-д хэрхэн хэрэгжиж байгаа, нээлттэй болгосон мэдээллийг хэрхэн ашиглах талаар говийн бүсийн 4 аймгийн 12 сумын (Дорноговь аймгийн Айраг, Даланжаргалан, Хатанбулаг, Иххэт сумууд; Дундговь аймгийн Өлзийт, Хулд, Луус, Баянжаргалан с умууд; Говьсүмбэр аймгийн Шивээговь, Сүмбэр судуу, Өмнөговь аймгийн Цогтцэций, Ханбогд) нийт иргэд болон уул уурхайн төслийн нөлөөллийн бүсийн иргэд, ИТХ-ын төлөөлөгчөд нийт 3 удаагийн давтамжтай сургалт, хэлэлцүүлэг хийж, нийт 600 гаран иргэдэд мэдээлэл өгсөн байна. Эдгээрээс 54,8 хувь нь эмэгтэйчүүд, 36,7 хувь нь эрэгтэйчүүд байсан. (Хавсралт 12)Хил хязгааргүй алхам ТББ нь ОҮИТБС-ын Үндэсний зөвлөл, Ажлын хэсгийн гишүүний хувьд ОҮИТБС-ын тайлангийн нэмэлт 3 маягтууд (Нөлөөлийн бүсийн иргэдийн мэдээ тайлан гаргах маягт, Баяжуулах үйлдвэрийн төсөл хэрэгжүүлэгчийн мэдээ тайлан гаргах маягт, Химийн бодисын хэрэглээ, аюултай хог хаягдлын мэдээ тайлан гаргах маягт)-ыг боловсруулав. Маягт, тэдгээрийг бөглөх зааврыг Ажлын албатай хамтран Үндэсний статистикийн хорооний Мэргэжлийн хуралд танилцуулж, УУХҮЯ-ны сайдын тушаалаар батлуулжээ. (Хавсралт 12) **ТАН эвсэл, түүний гишүүдээс 2020 онд хэрэгжүүлсэн үйл ажиллагаа** ТАН эвсэл нь [www.miningwatch.mn](http://www.miningwatch.mn) уул уурхайн мэдээлэл, зөрчлийн бүртгэлийн цахим хуудас хөгжүүлэв. Энэхүү цахим хуудсаар дамжуулан орон нутагт гаруй буй уул уурхайн зөрчлийн мэдээллийг иргэдээс авч, бүртгэлжүүлэх юм. Тэрчлэн иргэдэд арга зүйн болон хууль эрх зүйн зөвлөгөө өгч, зөрчлийг шийдвэрлүүлэх, эрхээ хамгаалахад дэмжлэг үзүүлэх юм. ТАН эвсэл нь Уул уурхай, хүнд үйлдвэрийн яам (УУХҮЯ), ОҮИТБС-ын Ажлын албатай хамтран Эрдэс баялгийн ил тод байдлын тухай хуулийн төслийг иргэний нийгмийн байгууллагуудад танилцуулж, санал шүүмж авах уулзалт хэлэлцүүлэг зохион байгууллаа. [[26]](#footnote-26)ННФ-аас санхүүгийн Санхүүгийн зохицуулах хороотой хамтран хувьцаат компаниудын эцсийн өмчлөгчийг тодорхойлох шалгуур үзүүлэлтийг тодорхойлсноор Үнэт цаасны төвлөрсөн хадгаламжийн төвд тэдгээр компанийн эцсийн өмчлөгчийн мэдээллийг бүртгж эхлэв. Мөн “Хувьцаат компанийн хуулиар хүлээсэн үүргийн хэрэгжилт, цаашид анхаарах асуудлууд-2020” хэлэлцүүлгийг СЗХ-той хамтран зохион байгуулж, эцсийн өмчлөгчийг нээлттэй болгох шаардлагын талаар хэлэлүүлэгт оролцсон 140 гаруй аж ахуйн нэгжүүдэд танилцуулав.[[27]](#footnote-27)ННФ эрдэс баялгийн салбарын мэдээллийг үр дүнтэй ашиглах, өгөгдөл шинжилгээнд тулгуурласан бодлогын оновчтой шийдэл гаргах, олон нийтийн хэлэлцүүлэг өрнүүлэх хүрээнд Олон Улсын Валютын Сан, УУХҮЯ-тай хамтран “Уул уурхайг өгөгдлөөр урлахуй” цахим уралдаан (хакатон) зохион байгуулав. Цар тахлын хөл хорионы үед анх удаа цахимаар зохион байгуулсан уг уралдаанд нийт 200 гаруй залуус 60 баг болон оролцож, өгөгдлийн дүн шинжилгээ, дата сэтгүүл зүй, програмчлал, график дизайны чиглэлээр ур чадвараа өрсөлдүүлэн уралдлаа. Тэмцээний сүүлийн шатанд 13 бүтээл шалгарсныг цахимаар нийтэд шууд дамжуулж, ялагчдыг тодруулсан юм. Багууд ОҮИТБС, байгаль орчны мэдээллийн сан болон тусгай зөвшөөрлийн бүртгэл, эрдэс баялгийн гэрээний мэдээллийн сан, OpenDataLab зэрэг төр болон төрийн бус байгууллагуудын мэдээллийн сангийн томоохон өгөгдлүүдийг шинжилж, уул уурхайн тусгай зөвшөөрлийн олголт, орлогын менежмент, алтны салбарын үр өгөөж, байгаль орчны хамгаалалт, бичил уурхай, орон нутгийн гэрээ, хандив тусламж, төрийн өмчит компанийн худалдан авалтын ил тод байдлыг сайжруулахад чиглэсэн сонирхолтой бүтээлүүдийг ирүүлсэн юм.[[28]](#footnote-28) Бүтээлээ олон нийтэд хүргэх , ажил хэрэг болгох чиглэлээр шалгарсан багуудад дэмжлэг үзүүлэн, үргэлжлүүлэн хамтран ажиллаж байна.[[29]](#footnote-29) Үүний дүнд хандив тусламжийн үр өгөөж, ил тод байдлын талаарх нийтлэл нь Эдийн засгийн сэтгүүл зүйн уралдааны дэд байрыг шагнал хүртлээ.[[30]](#footnote-30) ОТОАХ-ийн хуралдаанд ТАН эвслийн санаачилснаар “2020 оныг Дэд зөвлөлийг чадавхжуулах жил” болгож зарлан зорилтот төлөвлөгөө гаргасан боловч Ковидын хорио цээр болон Ажлын албаны санхүүгийн боломжгүй байдлаас шалтгаалан төлөвлөгөө хэрэгжээгүй ч дэд зөвлөлийг чадавхжуулах шаардлага байгааг талууд хүлээн зөвшөөрсөн юм.**ТАН эвсэл, түүни й гишүүдээс 2021 онд хэрэгжүүлсэн үйл ажиллагаа** 2021 оноос “Ил тод, хариуцлагатай уурхай” мэдээллийн цаг” арга хэмжээг зохион байгуулж ОҮИТБС-ын болон бусад мэдээллийг олон нийтэд хүргэж байна. Нийт 5 удаагийн арга хэмжээг цахимаар зохион байгуулж, Live ТВ-ийн Facebook хуудсаар дамжуулж, нийт 17.800 хүнд хүргэжээ. 2021 оны 3 сард ОҮИТБС-ын хэрэгжилт, ОҮИТБС-ын 2019 оны тайлангийн мэдээллийг иргэдэд хүргэж, “Оюу толгойн орд ашиглалт ба МУ-ын ашиг сонирхол” сэдвээр хэлэлцүүлэг өрнүүлэн Оюу Толгой ХХК-д шаардлага хүргүүлэв.[[31]](#footnote-31) (Хавсралт 1) 2021 оны 4 сар “Монгол Улс уран ашиглахад бэлэн үү” сэдвээр хэлэлцүүлэг өрнүүлж, цацраг идэвхт ашигт малтмалын тусгай зөвшөөрлийн мэдээллийг иргэдэд хүргэж, УИХ-д шаардлага хүргүүлэв.[[32]](#footnote-32) (Хавсралт 2, Хавсралт 3)2021 оны 5 сард “Газрын тосны үйл ажиллагаа орон нутагт” сэдвээр хэлэлцүүлэг өрнүүлж, Дорнод аймгийн иргэдийн дуу хоолойг олон нийтэд хүргэв. [[33]](#footnote-33) (Хавсралт 4 )2021 оны 9 сард Үндэсний баялгийн сангийн тухай хуулийн төслийн ил тод байдлын асуудлыг хөндөж, УУХҮ сайдад шаардлага хүргүүлэв.[[34]](#footnote-34) Үүний үр дүнд УУХҮЯ нь хуулийн төслийг цахим хуудастаа нээлттэй байршуулж, хэлэлцүүлгүүд зохион байгуулав. Эвслийн гишүүн ННФ-аас Үндэсний баялгийн сангийн тухай хуулийн төсөлд санал шүүмж боловсруулан УУХҮЯ-нд хүргүүлэв. 2021 оны 1 сард ил тод байдлыг ханган, Шилэн данс хөтөлж, худалдан авалтын мэдээллээ нээлттэй болгохыг шаардсан уриалгыг Оюу толгой ХК-д хандан гаргав.[[35]](#footnote-35)2021 оны 10 сард Ковид-19 цар тахлын үед эдийн за сгийн сэргэлтийг эрчимжүүлэх тухай хуулийн төслийн талаарх байр сууриа илэрхийлэв.[[36]](#footnote-36) Хүний эрхийг зөрчиж, ил тод байдал, иргэдийн оролцоог хумих эрсдэл бүхий Ковид-19 цар тахлын үед эдийн засгийн сэргэлтийг эрчимжүүлэх тухай хуулийн төслийн талаар хэвлэлийн бага хурал зохиоy байгуулж, УИХ-д шаардлага хүргүүлэв.[[37]](#footnote-37) Эвслийн гишүүн Нээлттэй нийгэм форум ТББ-аас төрийн өмчит уул уурхайн компанийн худалдан авалтын ил тод байдлын судалгаа хийж,[[38]](#footnote-38) хэлэлцүүлэг өрнүүлэн,[[39]](#footnote-39) Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах ажиллагааны тухай хуулийн төсөлд санал хүргүүллээ. (Хавсралт 13) Эвслийн гишүүн Нээлттэй нийгэм форум ТББ нь ОҮИТБС-ын мэдээллийн сан, шилэн данс, тендер, хөрөнгө орлогын мэдүүлгийн болон хуулийн этгээдийн мэдээллийн сангуудын ашиглалтыг сайжруулах, авлигын эрсдэлийг бууруулах зорилгоор төрийн өмчит уул уурхайн компаниудын худалдан авалтын мэдээлэлд дүн шинжилгээ хийх дата шинжил гээ хийж, олон нийтэд хүргэлээ. [[40]](#footnote-40)Эвслийн гишүүн Ховдын толь ТББ нь Хөшөөтийн нүүрсний ордыг ашиглаж байгаа Мон Энко ХК-ийн Ховд аймагтай байгуулсан ороннутгийн хамтын ажиллагааны гэрээний хэрэгжилтэд мониторинг хийж, нийтийн сонсгол зохион байгуулав.[[41]](#footnote-41)Эвслийн гишүүн Хил хязгааргүй алхам ТББ 2021 оны 3-4-р улиралд ОҮИТБС-ын мэдээллийг МУ-ын хамгийн олон тусгай зөвшөөрөл бүхий Дорноговь аймгийн Даланжаргалан сумын жишиг болгон сонгож, уул уурхайн төслүүдийн нээлттэй мэдээлэлд дүн шинжилгээ хийж малчин иргэдэд хүргэх [www.mergenboodii.mn](http://www.mergenboodii.mn) гар утасны апплекейшн боловсруулж нийтэд нээлттэй болгох ажлыг амжилттай туршсан. Үр дүнд нь 1/. ОҮИТБС-ын сумын маягт боловсруулах шаардлагатай олж тогтоов, 2/. Суманд үндэсний нэгтгэл тайлан хүлээж 1 жил алдахгүйгээр тухайн жилд нь нээлттэй болгох боломжтой мэдээллийн жагсаалтыг гаргасан. Энэ сумын маягт гаргах, мэдээллийг нээлттэй болгох загвар удирдамжийг боловсруулна. ТАН эвслийн зүгээс ОТОАХ-ийн хуралд удаа дараа хэрэгцээг тодорхойлсоны үндсэн дээр “2021 оныг Дэд зөвлөлийг үйл ажиллагааг эрчимжүүлэх” жил болгон зарлаж 3 бүсийн 13 аймгийн дэд зөвлөлийг оролцуулсан чуулган зохион байгууллаа. Мөн АХБ-ны дэмжлэгээр Дэд зөвлөлийн үй ажиллагааг сайжруулахад тулгамдаж байгаа бэрхшээл, сорилтыг илрүүлэх, улмаар стратеги гаргах үндэсний судалгаа хийгээд байна.  |

## Оролцоход саад байсан эсэх

**6. ОҮИТБС-**д оролцоход Иргэний нийгмийн төлөөлөл саад тотгортой учирсан эсэх, тийм бол, тэдгээр саадыг дор бичиж танилцуулах, эсхүл Баталгаажуулалтын багт (XXX@eiti.org) гэсэн хаягаар Баталгаажуулалт эхлэмэгц хүргүүлнэ. Холбогдох нотолгоо байвал, түүнийг хангана уу.

ОҮИТБС-ын оролцогч Иргэний нийгмийн [Протокол](https://eiti.org/document/eiti-protocol-participation-of-civil-society) -д зааснаар Засгийн газар нь ОҮИТБС-д оролцох Иргэний нийгмийн оролцоог хангах ёстой. Уг протоколыг зөрчиж байгаа тухай санаа зовинол нь холбогдох тохиолдолын өгүүлэмж, түүнд тохиолдолын огноо, оролцогч, ОҮИТБС-ын үйл ажиллагааны уялдаа холбоотой байх ёстой. Боломжтой бол холбогдох баримт бичгийг хавсаргасан байна. Нууцлалын хүсэлтийг хадгалж хамгаална.

Баталгаажуулалтын зорилгод нийцүүлэн, ‘Иргэний нийгмийн төлөөлөгчид’ гэдэгт ОҮИТБС-ын үйл ажиллагаанд оролцож буй иргэний нийгмийн төлөөллөөс гадна ОТАХ-д ордоггүй төлөөллийг хамарч болно. ОҮИТБС-ын үйл ажиллагаа гэдэг нь ОҮИТБС-д нэгдэн ороход хэрэгжүүлсэн бэлтгэл ажил, ОТАХ-ийн хурал, ОҮИТБС-д оролцогч Иргэний байгууллагуудын өөрийн хурал, үүндээ бусад оролцогч талуудаас ч оролцуулдаг, ОҮИТБС-ын тайланг гаргах, ОҮИТБС-ын үйл ажиллагааны талаар санал сэтгэгдлээ илэрхийлэх, ОҮИТБС-ын тайланг задлан шинжлэх, холбогдох материалыг боловсруулах; болон байгалийн нөөцийн засаглалтай холбоотой асуудлаар үзэл бодлоо илэрхийлэхийг хэлнэ.

|  |  |
| --- | --- |
| ОҮИТБС дахь Иргэний нийгмийн протокол | Тайлант хугацаанд ямар нэг зөрчил гарсан эсэх, холбогдох нотолгоог хамтатгах |
| **Үзэл бодлоо илэрхийлэх:** Иргэний нийгмийн төлөөлөгчид нь ОҮИТБС-ын үйл явцын талаархи олон нийтийн хэлэлцүүлэгт оролцож, ямар нэг дарамтгүй, албадлагагүй, зөвшөөрөл авах шаардлагагүйгээр ОҮИТБС-ын үйл явцын талаар санаа шүүмж илэрхийлэх боломжтой байдаг. Иргэний нийгмийн байгууллагуудаас ОҮИТБС-ын үйл явц, хэлэлцүүлэгт оролцоход төр, хувийн хэвшлийн зүгээс ямар нэгэн саад учруулах, дарамт шахалт үзүүлэх тохиолдол гардаггүй.  | “Олборлох үйлдвэрлэлийн ил тод байдлыг хангах зарим арга хэмжээний тухай” Засгийн газрын 2012 оны 222 дугаар тогтоолд өөрчлөлт орсноор ОҮИТБС-ын Үндэсний зөвлөлийг Ерөнхий сайд ахалдаг байсан өөрчлөгдөж, УУХҮ сайд ахлах болов. Ийнхүү ОҮИТБС-ын хэрэгжилт Засгийн газрын түвшинээс буурч УУХҮЯ-нд шилжсэн нь ОҮИТБС-ын хэрэгжилтийг аль болох өндөр түвшний албан тушаалтан хариуцах тухай ОҮИТБС-ын стандартын 1.1.b) шаардлагыг зөрчсөн гэж үзэж байна. Энэ нь ОҮИТБС-ын тайлангийн зөвлөмжийг хэрэгжүүлэх, бодлогын өөрчлөлт шинэчлэл хийх зэрэгт сөргөөр нөлөөлөх эрсдэлтэй. Тэрчлэн ОҮИТБС-ын хэрэгжилтийг баталгаатай хууль эрх зүйн орчин бүрдээгүй нөхцөлд холбогдох төрийн байгууллагуудын идэвх оролцоо буурахад хүргэх эрсдэлтэй. 2020-2021 онд Үндэсний зөвлөл, Ажлын хэсгийн хурал дахь төрийн байгууллагын оролцоо суларсан, шийдвэр гаргах эрх мэдэлгүй төлөөний хүмүүсийг оролцуулах, хуралд бүрэн суухгүй орхиж явах байдал нэмэгдсэн. ОҮИТБС-ын асуудлаар санал шүүмж хэлэх иргэний нийгмийн эрх, боломжийг шууд хязгаарлаагүй боловч ийнхүү төрийн байгууллагын идзэвх оролцоо муу байх нь иргэний нийгмийн оролцоог үл ойшоосон хэрэг юм. Тэрчлэн дэвшүүлсэн санал шүмжлэлд анхаарал хандуулан ажил хэрэг болгохгүй байгаа нь иргэний нийгмийг үл ойшоох бас нэг хэлбэр юм. 2019-2020 онд Үндэсний зөвлөлийн хурлаас ОҮИТБС-ын хэрэгжилт, салбарын засаглалыг сайжруулахад чиглэсэн бодлогын шийдэл гаргаагүй, зөвхөн тухайн жилийн ажлын төлөвлөгөө, тайлан, ОҮИТБС-ын нэгдсэн тайланг батлах хэмжээнд ажилласан. Тухайлбал, 2014 оноос хойш удаа дараа яригдаж буй Эрдэс баялгийн салбарын ил тод байдлыг хуульчлах талаар Үндэсний зөвлөл дорвитой шийдэл, санаачилга гаргахгүй байна. 2019 онд Монгол Улсын Үндс эн хуульд орсон нэмэлт өөрчлөлтөөр байгалийн баялаг ашиглахтай холбоотой иргэдийн мэдэх эрхийг тунхагласан. Гэтэл ОҮИТБС-ыг манлайлж байгаа УУХҮЯ нь өөрөө мэдэх эрхийг хойш нь тавьж, бэлэн болсон Эрдэс баялгийн салбарын ил тод байдлын тухай хуулийн төслийг батлуулахад анхаарахгүй байна. Тэрчлэн санхүүжилт, төрийн дэмжлэг байхгүйгээс 2019 онд Ажлын албаны ажилтнууд цалин хөлсгүй ажилласан ба хамгийн гол нь 2019 оны үйл ажиллагааны төлөвлөгөөг хэрэгжүүлж чадаагүй. ОҮИТБС-ыг хэрэгжилтийг эрчимжүүлэх талаар иргэний нийгмээс санал санаачилга гаргадаг ч бусад талуудын дэмжлэг оролцоо гардаггүй. Иргэний нийгмийн чадавхыг бэхжүүлэх, хийж чадах ажлыг нь хариуцуулдаггүй. Ямар нэг ажил хариуцуулсан ч санхүүгийн болон бусад дэмжлэг үзүүлдэггүй. Ажлын алба, УУХҮЯ донор байгууллагуудтай хамтрын засаглалыг дэмжих төсөл, хөтөлбөр хэрэгжүүлдэг ч иргэний нийгэмд санхүүжилт өгдөггүй. Тухайлбал, Ажлын алба нь Азийн хөгжлийн банкны дэмжлэгтэйгээр ОҮИТБС-ын дэд зөвлөлийн судалгаа, харилцааныстратеги боловсруулах төсөл хэрэгжүүлсэн ч иргэний нийгмийг оролцуулаагүй. ТАН эвсэл нь орон нутагт идэвхтэй үйл ажиллагаа явуулдаг тул энэ ажлыг хийх хангалттай чадавх, туршлагатайг энд онцолж байна. Ийм төрлийн ажлын сонгон шалгаруулалтад хэт өндөр шаардлага тавьдгаас дотоодын иргэний нийгмийн байгууллагууд төлийлөн оролцож чаддаггүй. Сонгон шалгаруулалтад оролцох иргэний нийгмийн чадавхийг бэхжүүлэх чиглэлээр ямар нэг дэмжлэг туслалцаа байхгүй. Донор байгууллагуудад иргэний нийгмийн оролцоог хангах, хамтран ажиллах чиглэлээр төрөөс санал, шаардлага тавьдаггүйгээс ардчилсан сайн засаглалын гол институт болох иргэний нийгэм орхигддог. Донорууд иргэни й нийгмийн оролцоог зөвхөн сургалт, хурал зөвлөгөөнд урьж оролцуулснаар хязгаарладаг. Хөгжлийн албан ёсны оролцогч тал гэж үзэж, тэгш хамтран ажиллалаггүй. Тухайлбал, сүүлийн жилүүдэд эрдэс баялгийн салбарт дараах төслүүд хэрэгжиж байна. * Австрали Улсын Засгийн газрын санхүүжилттэй АМЕП хөтөлбөр: Эрдэс баялгийн салбарын засаглалыг сайжруулах, иргэдийн оролцоо, талуудын хамтын ажиллагааг хангах зорилготой. [[42]](#footnote-42)
* Канад Улсын Засгийн газрын дэмжлэгтэй MERIT хөтөлбөр: төрийн нбайгууллагуудыг чадавхжуулах зорилготой.[[43]](#footnote-43)
* Канад Улсын Засгийн газрын дэмжлэгтэй СЕСМИМ хөтөлбөр: Эрх зүйн орчныг сайжруулах, талуудын оролцоо, түншлэлийг хөгжүүлэх, чадавх бэхжүүлэх зорилготой. [[44]](#footnote-44)
 |
| ОҮИТБС-ын үйл явцад оролцох: Иргэний нийгмийн оролцоог ямар нэг байдлаар хязгаарлаагүй. Гэхдээ гаргасан Үндэсний зөвлөл, Ажлын хэсгийн хуралдаан дахь төрийн оролцоо бүрэн биш буюу шийдвэр гаргах түвшний албан тушаалтан оролцдоггүй, хуралд бүрэн суудаггүй зэрэг нь иргэний нийгмийн оролцоо, гаргасан санал шүүмжийг үл ойшоож байгаа хэрэг гэж үзэж байна. ОҮИТБС-ын чиглэлээр иргэни й нийгмийн санаачилга, үйл ажиллагааг дэмжих, санхүүгийн болон бусад бэрхшээлийг арилгах, чадавх бэхжүүлэхэд анхаарал хандуулдаггүй.  |
| **Үйл ажиллагаа явуулах эрх зүйн орчин:** ОҮИТБС-ын чиглэлээр үйл ажиллагаа явуулахтай холбоотой ямар нэг тусгайлсан хориг, саад бэрхшээл байдаггүй. Гэхдээ УИХ-аар яг одоо хэлэлцэгдэж байгаа зарим нэг хуулийн төслүүдэд мэдээллийн ил тод байдал, иргэд, ТББ-ын оролцоог хязгаарласан, бүртгэл, хариуцлагын тогтолцоогоор дамжуулан ТББ-ын үйл ажиллагааг хянах, хязгаарлахад чиглэсэн зохицуулалтууд тусгагдаад байна. Тухайлбал, Нийтийн мэдээллийн ил тод байдлын тухай хуулиар мэдээллийг ангилан хаалттай, хязгаартай, нээлттэй мэдээлэл гэж ангилснаар төрийн байгууллага хязгаартай мэдээлэл нэрийн дор аливаа нууцлалд хамаарахгүй мэдээллийг өөрийн үзэмжээр тогтоож, олон нийтэд ил тод болгохгүй байх эрсдэл байна. [[45]](#footnote-45) Хүний хувийн мэдээлэл хамгаалах тухай хууль нь эцсийн өмчлөгчийн ил тод байдлыг хангах ОҮИТБС-ын шаардлагыг хэрэгжүүлэхэд саад учруулахаар байна.[[46]](#footnote-46) Холбооны эрх зүйн байдлын тухай хууль, Сангийн эрх зүйн байдлын тухай хуулийн дагуу 8 улирал дараалан үйл ажиллагааны болон санхүүгийн тайлангаа гаргаагүй, дүрмийн зорилгоо өөрчилсөн бол ТББ-ыг улсын бүртгэлээс шууд хасаж татан буулгахаар байна.[[47]](#footnote-47) Энэ тохиолдолд тухайн байгууллагад урьдчилан мэдэгдэх, зөрчлөө арилгахыг сануулах зэрэг зохицуулалтын бусад хувилбаруудыг тусгаагүй байгаа нь иргэдийн эвлэлдэн нэгдэх эрхэд үндэслэлгүй хязгаарлалт үүсгэхээр байна.  |
| **Иргэний нийгмийн төлөөлөгчдийн хамтран ажиллах боломж:** ОҮИТБС-ын Үндэсний зөвлөлд иргэний нийгмийн дараах 2 эвслийн төлөөлөл байдаг. - Монголын байгаль орчны и ргэний зөвлөл (МБОИЗ), - Төлсөн авсанаа нийтэл (ТАН). МБОИЗ нь байгаль орчныг хамгаалах үндсэн зорилготой харин ТАН эвсэл нь эрдэс баялгийн салбарын засаглалыг сайжруулах зорилготой. Ийнхүү зорилго чиглэл өөр учраас ихэнх тохиолдолд хамтран ажиллах хэрэгцээ шаардлага гардаггүй. Тэрчлэн МБОИЗ нь 2019 оноос хойш ОҮИТБС-ын санаачилгын үйл явцад бараг оролцохоо больсон.  |
| **Олон нийтийн шийдвэр гаргах ажиллагаанд оролцох** УУХҮЯ-аас хуулийн төсөл болон бусад чухал шийдвэрүүдийг гаргахдаа мэдээллийн ил тод байдал, иргэд, иргэни й нийгмийн оролцоог хангах явдал сүүүлийн үед суларч байна. Захиргааны ерөнхий хууль болон Хууль тогтоомжийн тухай хуулийн дагуу захиргааны шийдвэр, хууль тогтоомжийн төслийг цахимаар нээлттэй болгож, олон нийтийн санал шүүмжийг авах ёстой. Гэтэл сүүлийн үед ялангуяа 2020 оноос хойш хууль тогтоомжийн төслийг олон нийтэд танилцуулах явдал суларч байна. Тодорхой хууль тогтоомжийн төслөөр хэлэлцүүлэг зохион байгуулавч мэдээллийг сонирхогч талуудад тэгш хүргэхгүй, ТББ-уудыг өөрсдийн үзэмжээр ялгаварлан хязгаартайгаар урьж байна. ТББ-уудаас өгсөн санал, хүсэлт, шаардлагад ямар нэг хариу огт өгдөггүй нь төрийн үйл хэрэгт үр дүнтэй оролцох боломжийг бууруулж байна.  |

## Гарын үсэг

ОТАХ дахь Иргэний нийгмийн оролцооны талаархи мэдээллийг Баталгаажуулах багт өгч, гарын үсэг зурсан гишүүдийнхээ нэр албан тушаал, холбогдох хаягуудыг дор бичнэ үү. Шаардлагатай бол мөр нэмнэ үү.

|  |  |  |  |
| --- | --- | --- | --- |
| Нэр | Цахим шуудан, утасны дугаар | Огноо | Гарын үсэг (заавал бус) |
| Дашдоржийн Эрдэнэчимэг | chimgee@forum.mn  | 2021.12.15 |  |
| Намсрайн Баярсайхан | swb.ngo@gmail.com  | 2021.12.15 |  |
| Сундуйн Цэрэнпүрэв | tserenpurevp@gmail.com  | 2021.12.15 |  |
| Д. Цэрэнжав  | Tseren2005@yahoo.com  | 2021.12.15 |  |
|  |  |  |  |

1. <http://resource4.sodonsolution.org/eitimongolia/File/2021/02/02/avansn6ggj0y12e5/Sanamj-bichig.pdf?fbclid=IwAR2xMiypgqdtHcqubgYX_jVfOPffg_1XKhycKwOvEvTPpXM9oWieGW8TMwo> [↑](#footnote-ref-1)
2. <http://www.eitimongolia.mn/p/30> [↑](#footnote-ref-2)
3. Засгийн газрын 2012 оны 222 дугаар тогтоол, ОҮИТБС-ын Үндэсний зөвлөлийн бүрэлдэхүүнийг тодорхойлсон. <https://legalinfo.mn/mn/detail/8791> [↑](#footnote-ref-3)
4. - [www.miningwatch.mn/tan?category=603d4ccb3bcf2365a725d661](http://www.miningwatch.mn/tan?category=603d4ccb3bcf2365a725d661) [↑](#footnote-ref-4)
5. <https://legalinfo.mn/mn/detail/13694> [↑](#footnote-ref-5)
6. [www.miningwatch.mn/tan?category=603d4ccb3bcf2365a725d661](http://www.miningwatch.mn/tan?category=603d4ccb3bcf2365a725d661) [↑](#footnote-ref-6)
7. [www.miningwatch.mn/tan?category=603d4ccb3bcf2365a725d661](http://www.miningwatch.mn/tan?category=603d4ccb3bcf2365a725d661) [↑](#footnote-ref-7)
8. ТАН эвслийн Facebook хааллтай групп, <https://www.facebook.com/%D0%A2%D0%90%D0%9D-%D0%98%D1%80%D0%B3%D1%8D%D0%BD%D0%B8%D0%B9-%D0%BD%D0%B8%D0%B9%D0%B3%D0%BC%D0%B8%D0%B9%D0%BD-%D1%8D%D0%B2%D1%81%D1%8D%D0%BB-108534537952252> [↑](#footnote-ref-8)
9. ТАН эвслийн Face book нээлттэй групп, <https://www.facebook.com/groups/725529528160605> [↑](#footnote-ref-9)
10. [↑](#footnote-ref-10)
11. <https://www.facebook.com/page/287885151275708/search/?q=%D1%83%D1%80%D0%B0%D0%BD%20%D0%B0%D1%88%D0%B8%D0%B3%D0%BB%D0%B0%D1%85%D0%B0%D0%B4%20> [↑](#footnote-ref-11)
12. <https://www.facebook.com/livetv.mn/videos/764415050939024> [↑](#footnote-ref-12)
13. <https://mpress.mn/p/2413> ; <https://ikon.mn/n/2car> [↑](#footnote-ref-13)
14. <https://livetv.mn/p/277212?fbclid=IwAR2mn18NsYGwxu8G5M4nFlzzUX-1hPRWA6eEbEumTCV1bssdaa8aDX7osF0> [↑](#footnote-ref-14)
15. <https://sainzasaglal.mn/content/76> [↑](#footnote-ref-15)
16. <https://medee.mn/p/140475> ; <https://ikon.mn/n/19sl> ; <http://news1.mn/?p=25049> [↑](#footnote-ref-16)
17. <https://dnn.mn/%D0%B1-%D0%B1%D0%B0%D1%8F%D1%80%D0%BC%D0%B0%D0%B0-%D0%B7%D0%B0%D1%81%D0%B3%D0%B8%D0%B9%D0%BD-%D0%B3%D0%B0%D0%B7%D0%B0%D1%80-%D0%B0%D1%80%D0%B4-%D1%82%D2%AF%D0%BC%D0%BD%D0%B8%D0%B9-%D1%85%D1%8F%D0%BD%D0%B0%D0%BB%D1%82%D0%B0%D0%B0%D1%81-%D0%B3%D0%B0%D1%80%D1%87%D0%B8%D1%85%D0%BB%D0%B0%D0%B0/> [↑](#footnote-ref-17)
18. <https://updown.mn/80583.html> [↑](#footnote-ref-18)
19. <https://www.arslan.mn/social/news/610758.shtml> ; <http://www.ord.mn/index.php?newsid=19678> [↑](#footnote-ref-19)
20. <https://www.forum.mn/res_mat/2020/OSF_Oron%20nutgiin%20gariin%20avlaga_09.10.pdf> [↑](#footnote-ref-20)
21. Завхан аймагт хийсэн Орон нутгийн гэрээний сургалт <http://forum.mn/index.php?sel=content&obj_id=5703> [↑](#footnote-ref-21)
22. <https://www.forum.mn/res_mat/2020/OSF_BOanalyisisFINALPrinted%20version.pdf> ; <https://www.forum.mn/res_mat/2020/BO_ZuvlumjFINALPRINTED.pdf> [↑](#footnote-ref-22)
23. Нээлттэй нийгэм форумын 2019 оны үйл ажиллагааны тайлангийн 38-50 хуудас. <https://www.forum.mn/res_mat/2021/Annual%20Report%202019.pdf> [↑](#footnote-ref-23)
24. <https://www.forum.mn/res_mat/2020/EITIlawReport.pdf> [↑](#footnote-ref-24)
25. Алтны салбарын ил тод байдал тайлан, ННФ, <http://forum.mn/res_mat/2021/%D0%90%D0%BB%D1%82%D0%BD%D1%8B%D2%AF%D0%B9%D0%BB%D0%B4%D0%B2%D1%8D%D1%80%D0%BB%D1%8D%D0%B3%D1%87%D0%BA%D0%BE%D0%BC%D0%BF%D0%B0%D0%BD%D0%B8%D1%83%D0%B4%D1%8B%D0%BD%D0%BC%D1%8D%D0%B4%D1%8D%D1%8D%D0%BB%D1%8D%D0%BB.pdf> [↑](#footnote-ref-25)
26. CSO discussion on EITI Law <https://www.facebook.com/OpenSocietyForum/posts/3153424761449926> [↑](#footnote-ref-26)
27. Discussion with listed companies <https://www.facebook.com/OpenSocietyForum/posts/3094690017323401> [↑](#footnote-ref-27)
28. Data hackaton, <http://forum.mn/index.php?sel=project&menu_id=475&obj_id=5916> [↑](#footnote-ref-28)
29. <https://ikon.mn/n/2eng> [↑](#footnote-ref-29)
30. <https://www.facebook.com/photo/?fbid=2043988559084254&set=pcb.2043989802417463> [↑](#footnote-ref-30)
31. <https://livetv.mn/p/271394?fbclid=IwAR3adJPRDNV5pJLUBu1K1pE61AYGQIOntVObb6vaEW5gw46OtINUSpvpCFE> ; <https://ikon.mn/n/242u?fbclid=IwAR3TEPilV51v78Z8xiN2M9A35hiaYrqujWeoqFwiAW2gUm1oRUa9bfg4ul0> ;

 [↑](#footnote-ref-31)
32. <https://www.facebook.com/page/287885151275708/search/?q=%D1%83%D1%80%D0%B0%D0%BD%20%D0%B0%D1%88%D0%B8%D0%B3%D0%BB%D0%B0%D1%85%D0%B0%D0%B4%20> [↑](#footnote-ref-32)
33. <https://www.facebook.com/livetv.mn/videos/764415050939024> [↑](#footnote-ref-33)
34. <https://mpress.mn/p/2413> [↑](#footnote-ref-34)
35. Оюу толгой компанид хандан гаргасан ТАН эвслийн шаардлага, <https://ikon.mn/n/242u> [↑](#footnote-ref-35)
36. <https://livetv.mn/p/277212?fbclid=IwAR2mn18NsYGwxu8G5M4nFlzzUX-1hPRWA6eEbEumTCV1bssdaa8aDX7osF0> [↑](#footnote-ref-36)
37. <https://livetv.mn/p/277212?fbclid=IwAR2mn18NsYGwxu8G5M4nFlzzUX-1hPRWA6eEbEumTCV1bssdaa8aDX7osF0> [↑](#footnote-ref-37)
38. <http://forum.mn/res_mat/2021/OSF_CSS%20report%20LAY%20OUT2.pdf> [↑](#footnote-ref-38)
39. <https://www.facebook.com/OpenSocietyForum/videos/755489628496681/> [↑](#footnote-ref-39)
40. <https://dataclub.medium.com/%D0%BD%D1%8D%D1%8D%D0%BB%D1%82%D1%82%D1%8D%D0%B9-%D0%BC%D1%8D%D0%B4%D1%8D%D1%8D%D0%BB%D0%BB%D0%B8%D0%B9%D0%BD-%D2%AF%D0%BD%D1%8D%D0%BD-%D1%82%D3%A9%D1%80%D1%85-be2516b9d0ae> [↑](#footnote-ref-40)
41. <https://www.facebook.com/watch/?ref=search&v=268507831302009&external_log_id=0ba0172e-239d-45ae-8d5d-7613bdd623d8&q=%D0%A5%D0%BE%D0%B2%D0%B4%D1%8B%D0%BD%20%D1%82%D0%BE%D0%BB%D1%8C> [↑](#footnote-ref-41)
42. <https://www.amep.mn/about-us> [↑](#footnote-ref-42)
43. <https://www.facebook.com/MERIT.mn/> [↑](#footnote-ref-43)
44. <http://edu.mrpam.gov.mn/en/about> [↑](#footnote-ref-44)
45. Нийтийн мэдээллийн ил тод байдлын тухай хуулийн төслийн 7 дугаар зүйл. [file:///C:/Users/chimgee/Downloads/%D0%9D%D0%B8%D0%B9%D1%82%D0%B8%D0%B9%D0%BD%20%D0%BC%D1%8D%D0%B4%D1%8D%D1%8D%D0%BB%D1%8D%D0%BB-%D0%AD%D0%A5%D0%A2%D3%A9%D1%81%D3%A9%D0%BB.pdf](file:///C%3A/Users/chimgee/Downloads/%D0%9D%D0%B8%D0%B9%D1%82%D0%B8%D0%B9%D0%BD%20%D0%BC%D1%8D%D0%B4%D1%8D%D1%8D%D0%BB%D1%8D%D0%BB-%D0%AD%D0%A5%D0%A2%D3%A9%D1%81%D3%A9%D0%BB.pdf) [↑](#footnote-ref-45)
46. Хүний хувийн мэдээлэл хамгаалах тухай хуулийн төслийн 4.1.1 зүйл, 8 дугаар зүйл [file:///C:/Users/chimgee/Downloads/%D0%9D%D0%B8%D0%B9%D1%82%D0%B8%D0%B9%D0%BD%20%D0%BC%D1%8D%D0%B4%D1%8D%D1%8D%D0%BB%D1%8D%D0%BB-%D0%AD%D0%A5%D0%A2%D3%A9%D1%81%D3%A9%D0%BB.pdf](file:///C%3A/Users/chimgee/Downloads/%D0%9D%D0%B8%D0%B9%D1%82%D0%B8%D0%B9%D0%BD%20%D0%BC%D1%8D%D0%B4%D1%8D%D1%8D%D0%BB%D1%8D%D0%BB-%D0%AD%D0%A5%D0%A2%D3%A9%D1%81%D3%A9%D0%BB.pdf) [↑](#footnote-ref-46)
47. Холбооны эрх зүйн байдлын тухай хуулийн төслийн 31.1.5 ба 31.1.6 зүйлүүд, [file:///C:/Users/chimgee/Downloads/%D0%A5%D0%BE%D0%BB%D0%B1%D0%BE%D0%BE%D0%BD%D1%8B%20%D1%8D%D1%80%D1%85%20%D0%B7%D2%AF%D0%B8%CC%86%D0%BD%20%D0%B1%D0%B0%D0%B8%CC%86%D0%B4%D0%BB%D1%8B%D0%BD%20%D1%82%D1%83%D1%85%D0%B0%D0%B8%CC%86%20%D1%85%D1%83%D1%83%D0%BB%D0%B8%D0%B8%CC%86%D0%BD%20%D1%82%D3%A9%D1%81%D0%BB%D0%B8%D0%B8%CC%86%D0%BD%20%D1%86%D0%B0%D1%85%D0%B8%D0%BC%20%D1%8D%D1%85%20%D1%85%D1%83%D0%B2%D1%8C%20(3).pdf](file:///C%3A/Users/chimgee/Downloads/%D0%A5%D0%BE%D0%BB%D0%B1%D0%BE%D0%BE%D0%BD%D1%8B%20%D1%8D%D1%80%D1%85%20%D0%B7%D2%AF%D0%B8%CC%86%D0%BD%20%D0%B1%D0%B0%D0%B8%CC%86%D0%B4%D0%BB%D1%8B%D0%BD%20%D1%82%D1%83%D1%85%D0%B0%D0%B8%CC%86%20%D1%85%D1%83%D1%83%D0%BB%D0%B8%D0%B8%CC%86%D0%BD%20%D1%82%D3%A9%D1%81%D0%BB%D0%B8%D0%B8%CC%86%D0%BD%20%D1%86%D0%B0%D1%85%D0%B8%D0%BC%20%D1%8D%D1%85%20%D1%85%D1%83%D0%B2%D1%8C%20%283%29.pdf) [↑](#footnote-ref-47)